***PRESSEMELDING Oslo, 21. April 2016***

**Optimera gratulerer Jadarhus** **med årets boligprosjekt 2016**

**Optimera har vært totalleverandør på produksjon og konstruksjon av trekonstruksjoner på Asheimtunet i Rogaland. På boligkonferansens festmiddag 19. april ble Asheimtunet kåret til årets boligprosjekt 2016.**

–Vi takker for samarbeidet og gratulerer Jadarhus med prisen for årets boligprosjekt 2016, sier Stene Bergsløkken direktør for byggsystemer i Optimera.

Boligkonferansen er et årlig arrangement der Boligprodusentenes Forening setter fokus på aktuelle saker innen boligpolitikk, marked og boligtekniske spørsmål. Dette er en viktig møteplass for bransjen, politikere og andres som er opptatt av boligmarkedet. Juryen for årets boligprosjekt 2016 bestod i år av representanter fra Optimera, NorDan, Glava og Boligprodusentene selv.

**I juryens begrunnelse kan man lese at:**

Prosjektet består av 26 rekkehus og 11 leiligheter (seniorboliger) oppført rett utenfor Sandnes. Utbyggingen av Asheimtunet vil omfatte 140 boliger fordelt på eneboliger, leiligheter og rekkehus. Asheimstunet ligger på grensen mellom by og land, og hovedstrukturen i det tradisjonelle gårdstunet er gitt en moderne fortolkning.

Tuntanken er ivaretatt gjennom lange hus med saltak som alle vender seg mot bilfrie tun med gode møteplasser og rom for opphold.

Det er valgt et arealbesparende, automatisk parkeringsanlegg i stål. Med dette unngikk man utgravinger for garasjeanlegg i betong under bakken. Det er etablert er eget flisfyrt nærvarmeanlegg som dekker 100 % av varmebehovet til varmtvann, og som også kan dekke 100 % av behovet for romoppvarming.

Rekkehusene har W-takstoler med kaldt loft (dobbel undergurt føring av ventilasjonskanaler), Lavblokkene har bærestruktur i betong med precut til ifyllingsvegger og i hele toppetasjen. Leilighetene har sperretak.

3D-modell fra arkitektene ble eksport i IFC og brukt videre av andre fag (ventilasjon, betong og trekonstruksjon) til å kvalitetssikre konstruksjonsløsninger, kollisjonskontroll og precut-utfresinger.

–Det er gøy at Asheimtunet får denne oppmerksomheten og vi er ser frem til det videre samarbeidet med Jadarhus, avslutter Bergsløkken.

For ytterligere informasjon, kontakt

Morten Efraimsen Andersen
Content Manager

Optimera AS
+47 906 05 040

morten.andersen@optimera.no

Optimera er Norges største aktør innen salg og distribusjon av byggevarer, trelast og interiør med 152 utsalgssteder, 1900 ansatte og over 7 milliarder kroner i omsetning. Virksomheten innbefatter Optimera Proff, Optimera Handel, Optimera Byggsystemer og kjedene Montér og Byggi.

Optimera er en del av det internasjonale konsernet Saint-Gobain som har 193.000 medarbeidere i 64 land og er Europas største distributør av byggevarer.